b'\n_START_ARTICLE_\nLeponogi goban\n_START_SECTION_\nOpis\n_START_PARAGRAPH_\nLeponogi goban ima v mladosti izbo\xc4\x8den, kasneje blazinasto zaobljen klobuk, ki je sprva svetlo olivno rjav, pri starej\xc5\xa1ih primerkih pa postane svetlo sivo rjav. Klobuk gobe dose\xc5\xbee premer do 15 cm._NEWLINE_Spodnja stran klobuka je pri mladih gobah svetlo rumene barve, kasneje pa postane olivno rjave barve. Na dotik se gosto posejane, ozke cevke obarvajo modro, v njih pa je olivno zelen trosni prah._NEWLINE_Meso gobe je rumenkasto belo in grenkega, redko pa tudi milega okusa, na prerezanih mestih pa mo\xc4\x8dno pomodri. Bet je \xc4\x8dvrst in kijasto oblikovan, pri nekaterih primerkih lahko tudi rahlo trebu\xc5\xa1ast. Spodnji del je vinsko rde\xc4\x8de barve, zgornji del pa je rumen in ima mre\xc5\xbeast vzorec.\n_START_SECTION_\nRaz\xc5\xa1irjenost\n_START_PARAGRAPH_\nLeponogi goban raste v iglastih gozdovih, pa tudi v me\xc5\xa1anih zlasti v vi\xc5\xa1jih legah. Ta goban v Sloveniji ni pogosta gobja vrsta._NEWLINE_Zaradi mo\xc4\x8dnega grenkega okusa ni u\xc5\xbeiten, ve\xc4\x8dje koli\xc4\x8dine zau\xc5\xbeitih gob pa povzro\xc4\x8dajo tudi \xc5\xbeelod\xc4\x8dne in \xc4\x8drevesne te\xc5\xbeave.'